cyanic-selkie/wikianc huggingface dataset:
Living Loving Maid (She's Just a Woman)
Det vert ofte sagt at dette er gitarist Jimmy Page sin minst likte Led Zeppelin-låt, og han vart derfor aldri spelt på konsertar, delvis fordi songen vart skriven for å fylle albumet med nok songar, og fordi den dåverande kjærasten til Jimmy Page, Charlotte Martin, fann han støytande. Sjølv om songen aldri vart spela, var det ein enkelt gong i Düsseldorf der ein kort bit av songen vart spela rett etter songen «Heartbreaker» den 12. mars 1970. Det er òg ein av få Led Zeppelin-songar der Page song korvokal. Songaren Robert Plant likte derimot songen og tok til å spele han på soloturneen sin i 1990.
Songen vert ofte spela rett etter songen «Heartbreaker» på radio, sidan dei glir direkte over i kvarandre.
Alexandra Andresen
Karriere
Andresen har vunne fleire prisar og utmerkingar i dressurriding, og har modellert fleire gongar for ridekledeselskapet KingsLand.
Privatliv
Andresen har vore trulova med den amerikanske møbelgründeren og racerbilsjåføren Colin Thompson sidan januar 2023.
Innsidehandel
Innsidehandel (frå engelsk insider trading) er det å kjøpa eller selja børsnoterte aksjar på grunnlag av fortrulege opplysingar om selskapet, som kan få vesentleg tyding for kursen. Omgrepet vert òg nytta om aksjehandlar gjorde av innsidarar i ei verksemd, som direktørar og styremedlemer. I Noreg er slike handlar lovlege, men dei er meldepliktige på Oslo Børs.
Innsidehandel basert på fortrulege opplysingar er forbode i fleire land, i Noreg etter lov om verdipapirhandel av 14. juni 1985 (Verdipapirloven). Brot på lova kan straffast med opptil 6 års fengsel.
Optisk heving
Optisk heving er ei normal røynsle ved syn gjennom vassflater, som på badestranda eller i badekaret, der ting vi grip etter nede i vatnet, ligg djupare enn synsinntrykket skulle tilsei.
Andrés Escobar
Andrés Escobar Saldarriaga var ein colombiansk fotballspelar frå Medellín. Han spelte for laget Atlético Nacional gjennom heile si karriere. Med unntak av eit opphald i sveitsiske Young Boys i 1989/90 sesongen. Han vart verdskjend etter at han skåra det skjebnesvangre sjølvmålet under VM i USA 1994. Det var sannsynligvis sjølvmålet som kosta han livet. Escobar vart karakterisert som ein leiartype på bana med eminent teknikk for spelet. Han spelte 50 landskampar og skåra eit mål.
Røyrdrumar
Røyrdrumar (Botaurinae) er ein underfamilie i hegrefamilien. Underfamilien omfattar i alt 14 nolevande artar i tre slekter som er utbreidde i heile verda, unntatt dei kaldaste områda på jorda. I Sentral-Europa, er underfamilien representert av to artar, nemleg arten røyrdrum og dvergrøyrdrum.
Optisk flate
Ei optisk flate er ei flate mellom to ulike optiske medium der lyset blir brote og/eller blir reflektert. I til dømes linser og spegel vil lysstrålane modifiserast i optiske flater.
Røyrdrumar
Skildring
Røyrdrumartane er samla sett små til middels store, og tettbygde til hegrar å vere, med relativt kort og tjukk hals. Dei fleste har ei brunleg fjørdrakt. Skiferrøyrdrum og gulhalsrøyrdrum har med sine skiferfarga brun til svartbrune overside den mørkaste fjørdrakta. Alle artar har til felles at undersida er lysare enn oversida og hals og bryst og halsen har brunlege striper. Berre orientrøyrdrum skil seg ut frå dei andre artane ved at dei berre har ei langsgåande stripe. Nebba til røyrdrumartane er relativt korte og hornfarga, sterk gule til gulgrøne, og i nokre få artar òg i mørkegrønt til svart.
Dei minste artane er dei i slekta Ixobrychus. Den afrikanske skiferrøyrdrum til dømes, blir berre 27 til 30 centimeter i kroppslengd og veg 142 gram pygmérøyrdrum blir opp til 36 cm, men veg mindre enn 100 gram. Dei fire artane i slekta Botaurus er mellomstore hegrar. Hoer av den europeiske arten røyrdrum veg 817 til 1150 gram, hannane 966-1940 gram og har ei kroppslengd på 70 til 80 centimeter. Alle røyrdrumartar har 10 halefjører.
Røyrdrumar er representerte med artar i Nord-Amerika og Sør-Amerika, Asia, Afrika, Australia, New Zealand og Europa. Nokre artar er trekkfuglar og nokre bestandar held seg ved hekkekoloniane året rundt. Røyrdrumar er bundne til vatn i livsmåten sin. Føretrekte habitat er eit tett vegetasjonsbelte langs ferskvatn. Spesifikt, treng røyrdrumar omfattande sivsenger. Ein art finnast òg i salte myrar og mangrovar.
Ettersom desse fuglane er lite synlege, er storleiken av populasjonen for dei fleste av artane av Ixobrychus-slekta ukjente. Men alle i Ixobrychus er likevel klassifiserte av IUCN som livskraftige. Australrøyrdrum er klassifisert som sterkt trua (EN) og sikksakkhegre som nær trua (NT).
Artslista
Røyrdrumar i rekkjefølgje etter EBird/Clements Checklist v2018 med norske namn etter Norske navn på verdens fugler: Slekt Botaurus
Slekt Zebrilus
Slekt Ixobrychus
NM i roing 1988
Noregsmeisterskapen i roing 1988 vart avvikla på Vangsvatnet i Voss 25. og 26. juni. Mennene tevla i åtte ulike båtklassar og kvinnene i fire.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Firar utan styrmann
<br style="clear:both;" />
Dobbeltfirar
<br style="clear:both;" />
Åttar
<br style="clear:both;" />
Lettvekt singlesculler
<br style="clear:both;" />
Lettvekt dobbeltsculler
<br style="clear:both;" />
Lettvekt, firar utan styrmann
<br style="clear:both;" />
Rabor fylke
Rabor fylke (persisk شهرستان رابر) er eit fylke i Kerman-provinsen i Iran. Det administrative senteret i fylket er Rabor. Det vart utskild frå Baft fylke i 2009. I folketeljinga i 2006 var innbyggjartalet i fylket 33 718. Fylket er delt inn i dei to distrikta Sentral-distriktet og Hanza-distriktet. Fylket har éin by: Rabor.
King George Bay
King George Bay er ei bukt på sørkysten av King George Island 10 km mellom Lions Rump og Turret Point i Sør-Shetlandsøyane. Ho vart namngjeven den 24. januar 1820 for kongen av Storbritannia under ein britisk ekspedisjon under Edward Bransfield.
Aksel Konrad Mikkola
Mikkola var son til ein småbrukar. Etter han i 1913 tok eksamen ved J. C. Claussens handelsskule i Bodø arbeidde han som handelsbetjent i Kirkenes. I 1918 dreiv han ein landhandel ved Neiden kapell og frå 1920 også småbruket Mikkelsnes ved osen av Neidenelva. Dessuten var han ekspeditør for Dampskipsselskapet Finnmark Fylkesrederi.
Mikkola var heradsstyremedlem i Sør-Varanger frå 1922 til 1937. Hausten 1933 vart han den fyrste med finsk innvandrarbakgrunn som vart vald til stortingsmann. På Tinget var han perioden 1934-36 medlem i Skog- og vassdragskomiteen. Etter attval i 1936 var han 1937-45 medlem i Landbrukskomiteen. Under okkupasjonen var han i oktober 1944 ein av dei som rømde til fjells då dei tyske okkupasjonsstyrkane trekte seg tilbake i Finnmark. Både før og etter okkupasjonen var han medlem i skulestyret og formann i jordstyret i Sør-Varanger.
Sirwah-distriktet
Sirwah-distriktet er eit distrikt i Ma'rib guvernement i Jemen. I 2003 hadde distriktet eit folketal på 19 939 innbyggjarar.
Dactylorhiza majalis ssp. calcifugiens
'Dactylorhiza majalis'' ssp. calcifugiens' er ei plante i marihandslekta Dactylorhiza'' i orkidéfamilien (marihandfamilien) Orchidaceae. Ho er endemisk for Danmark og blir der skildra som sjælden.
Systematikk
Dactylorhiza majalis ssp. calcifugiens høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.
I Gyldendals store nordiske flora er Dactylorhiza majalis ssp. calcifugiens ført opp med det norske namnet marihand, medan det danske namnet er thy-gøgeurt.
Hybridar
Det er registrert hybridar med flekkmarihand (Dactylorhiza maculata ssp. maculata × majalis ssp. calcifugiens) i Danmark.
Optisk midtpunkt
Eit optisk midtpunkt i ei linse er eit punkt karakterisert ved at kvar og ei lysstråle gjennom punktet ikkje endrar retning ved å passere gjennom linsa. Optisk midtpunkt er ei tilnærming som blir brukt ved tynne linser. Når denne tilnærminga ikkje kan brukast, ved tjukke linser og samansette linsesystem, blir det optiske midtpunkt erstatta av to knutepunkt. Ein stråle som treffer systemet i retning mot det eine knutepunktet, forlèt linsa parallelt, men ut frå det andre knutepunktet. Det optiske midtpunktet kan liggje utanfor linsa ved usymmetriske linser, som menisklinser.
Legru Bay
Legru Bay er ei bukt på sørkysten av King George Island like nordaust for Martins Head i Sør-Shetlandsøyane. I 1908-10 gav Den franske antarktisekspedisjonen under Charcot bukta eit nes her namnet «Cap Legru» som no har fått namnet Martins Head.
Jean Alaux
Jean Alaux, kalla «le Romain» («romaren») var ein fransk historiemålar og direktør i Det franske akademiet i Roma frå 1846 til 1852.
Groblad
Groblad (Plantago major) er ein fleirårig planteart i kjempefamilien. Planten blir 5–30 cm høg og har eggrunde blad og lange aks med små, grågrøne blomar med fiolette pollenknappar.
I fuktig vêr blir frøa klebrige, noko som bidreg til spreiing ved at dei kleber seg til skosålar og dyreføter.
Groblad er vanleg i Noreg, og veks ved vegar og tun og på havstrender. Det er registrert to eller tre underartar:
I folkemedisin er blada blitt brukt som omslag på sår, noko som har gjeve planten namnet groblad. Han er også blitt brukt mot bronkitt, luftvegskatarr og blærelidingar.
Gwen Guthrie
Gwen Guthrie var ein amerikansk songar-låtskrivar og pianist, som song korvokal for Aretha Franklin, Billy Joel, Stevie Wonder, Peter Tosh og Madonna, blant andre, og som skreiv songar gjort kjende av Ben E. King, Angela Bofill og Roberta Flack.
Kkarriere
Ho byrja å skrive songar med den dåverande kjærasten, trombonist/bassisten Haras Fyre (med scenenamnet «Patrick Grant») som gav comeback-singelen til Ben E. King, «Supernatural Thing» og «This Time I'll Be Sweeter», som sidan er spelt av mange andre artistar. I lag skreiv dei sju songar for Sister Sledge-albumet Circle of Love i 1975: «Cross My Heart», «Protect Our Love», «Love Don't You Go Through No Changes on Me», «Don't You Miss Him Now», «Pain Reliever», «You're Much Better Off Loving Me» og «Fireman». Ho skreiv òg Roberta Flack-songen «God Don't Like Ugly».
Guthrie arbeidde mykje med Sly and Robbie på dub-aktige club-songar og byrja å skrive dancehittar. Ho slo seg så musikalsk saman med DJen Larry Levan og spelte inn den første hitten sin, «Padlock» i 1983 med Compass Point All Stars i Nassau på Bahamas som vart ein club- og radiohit to år seinare. Ho song òg korvokal på debutalbumet til Madonna i 1982.
Guthrie er truleg mest kjend for dance-songen «Ain't Nothin' Goin' on But the Rent» frå 1986, som ho skreiv og produserte sjølv, med kontroversielle teksten «You've got to have a j-o-b if you want to be with me/No romance without finance».
Singelen «Can't Love You Tonight» omhandla AIDS på ei tid då denne sjukdomen var tabulagt.
Død
Guthrie døydde av livmorkreft den 3. februar 1999, 48 år gammal.
Wilkes Land
Wilkes Land er eit stort landområde i den austre delen av det antarktiske kontintentet og inngår i kravområdet Australia i Antarktis, Australsk Antarktis. Området er oppkalla etter løytnant, seinare kontreadmiral Charles Wilkes, som leia den amerikanske antarktisekspedisjonen 1838–1842 og observerte land fleire stader i denne sektoren.
Området strekkjer seg frå Queen Mary Coast i vest ved 100°28' A til Adelie Land i aust ved 136° A, og havet utanfor kysten av Wilkes Land grensar mot Indiahavet. Området strekkjer seg som ein sektor heilt inn til Sørpolen og har eit areal på om lag 2 000 000 km², der det meste ligg under is. Området er delt inn i følgjande sektorar:
Geologi
I 2006 gjorde eit forskarlag leia av Ralph von Frese og Laramie Potts gravitasjonsmålingar ved hjelp av NASA-satelittane GRACE og oppdaga det nesten 500 km breie Wilkes Land-krateret, som truleg vart skapt kring 250 millionar år sidan.
Kjelder
''
Senhora do Destino
Senhora do Destino er ein brasiliansk telenovela (såpeopera) skapt av Aguinaldo Silva. Serien vart produsert av fjernsynsnettverket Rede Globo, og kvar episode varer i om lag 50 minutt. Første sending fann stad 28. juni 2004.
Alexis Mendoza
Alexis Antonio Mendoza Barrina er ein colombiansk tidlegare fotballspelar som mellom anna spelte for det colombianske herrelandslaget mellom 1987 og 1997. Mendoza deltok under VM i 1990 og VM i 1994, og han deltok òg i Copa América i høvesvis 1987, 1989, 1993 og 1995. Mendoza spelte for klubbane América de Cali mellom 1990 og 1992, hvor han vann colombiansk ligameisterskap i 1990 og i 1992. Mot slutten av hans karriere spelte Mendoza for mexicanske Veracruz.
Willfred Nordlund
Willfred Nordlund er ein norsk politikar frå Jennestad i Sortland kommune i Vesterålen. Han var fylkesråd 2015-17 i Nordland og har sidan 2017 vore stortingsrepresentant frå Nordland for Senterpartiet.
Nordlund arbeidde i sine unge år som kokk og lossearbeidar. Han studerte marknadsføring og var 2012-14 generalsekretær i Senterungdommen.
Allereie 19 år gammal vart Nordlund vald til fylkestingsrepresentant for Senterpartiet i Nordland. Han tok ikkje attval til fylkestinget i 2011, men kom tilbake ved fylkestingsvalet i 2015. Frå september 2015 til april 2017 var han fylkesråd for samferdsle i Nordland, og samstundes nestleiar i fylkesrådet. Nordlund var då den til dess yngste fylkesråden i landet.
Nordlund var 1. varamann til stortinget 2013–17, møtte på Tinget eit par-tre veker. I 2017 var han Senterpartiet sin fyrstekandidat i Nordland. Stortingsperioden 2017-21 hadde han sete i Kommunal- og forvaltningskomiteen. Til stortingsvalet 2021 vart han flytta til andreplass på stortingsvallista, kom likevel inn på Tinget med stor margin.
Greatest Hits av Alice Cooper
Alice Cooper's Greatest Hits er eit samlealbum av Alice Cooper frå 1974. Det inneheld hitsinglar med songar frå det tredje albumet (Love It to Death) til det siste albumet deira med den originale besetninga (Muscle of Love).
Plateomslaget var laga av Ernie Cefalu og har på framsida ein illustrasjon av Drew Struzan av bandmedlemmane føre ein garasje frå 1930-åra, i lag med filmstjerner frå den tida som Humphrey Bogart, Clark Gable, Edward G. Robinson, Jean Harlow, Peter Lorre og Groucho Marx.
Songane på samlinga vart miksa på ny av Jack Richardson og ein ny miks av «I'm Eighteen» vart gjeven ut på singel i USA. Årsaka til at songane vart miksa på ny var kanskje for å kunne sei at det var «nye» versjonar av songane, sidan det ikkje var nye songar som kunne takast med på albumet då bandet hadde ein pause på denne tida.
Samlinga vart utvida i 2001 då Rhino gav ut Mascara & Monsters: The Best of Alice Cooper, som inneheld dei originale singelversjonane av songane i tillegg til fleire songar frå tida etter 1974.
Suwayr-distriktet
Suwayr-distriktet  er eit distrikt i 'Amran guvernement i Jemen. I 2003 hadde distriktet eit folketal på 20 854 innbyggjarar.
Maxwell Bay
Maxwell Bay er ei bukt som ligg mellom King George Island og Nelson Island i Sør-Shetlandsøyane. Fildes Strait ligg på nordvestsida av bukta og er omgjeve av skjer. Bukta og sundet vart òg kalla Maxwells Straits av den britiske selfangaren James Weddell i 1822–24, etter løytnant Francis Maxwell som tente med Weddell i 1813–14. Namnet vart endra og berre nytta om bukta av UK Antarctic Place-Names Committee i 1960.
I'billin
I'billin (hebraisk אעבלין, arabisk إعبلين) er ein arabisk by i Nordlege distrikt i Israel, nær Shfaram. I desember 2006 var folketalet 11 000. I'billin fekk kommunestatus i 1960. Byen har ein blanda folkesetnad av muslimar og kristne.
Historie
Arkeologiske utgravingar i sentrum av landsbyen indikerer ei kontinuerleg busetnad frå jernalderen (800-talet fvt.) til mamelukkisk tid (1300-talet).
Nasir Khusraw vitja staden i 1047: «Frå Damum reiste me sørover til ein annan landsby, kalla A'bilin, der grava til Hud ligg -fred vere med han! -som eg vitja. I nærleiken står eit morbærtre, og her ligg grava til profeten Uzair -fred vere med han! -som eg òg vitja.»
Folketalet i 1859 var i følgje konsul Rogers 800 personar.
I 1875 vitja den franske oppdagaren Victor Guérin landsbyen. Han estimerte at folketalet var 600, likt fordelt mellom muslimar og «greske kristne». Han noterte at sistnemnde hadde ei kyrkje tileigna St. Georg.
I 1881 skildra Palestine Exploration Fund i Survey of Western Palestine (SWP) som «Ein landsby i høgda med hagar nedanfor i sør, og ei kjelde ('Ain 'Afieh) kring 1 km mot sør. Det står ein minaret til moskeen som er lett synleg. Denne moskeen og ein mur til byen er sagt å ha vore bygd av el Hajj Yusef, frå familien til Zeidaniyin, i følgje ein arabisk inskripsjon på veggen til moskeen. Husa i landsbyen er hovudsakleg av stein. Murane ligg sør for åsen, med oliven nær dei. Somme av innbyggjarane er greske kristne.»
I 1945 var folketalet i I'billin 1 660, all arabarar, som eigde 18 632 dekar land. 2 367 dekar var plantasjar og irrigert land, 8 628 nytta for korn, medan 95 dekar vart utbygd (urbant) land.
I'billin vart erobra av det israelske forsvaret under den første fasen av Operasjon Dekel, 8-14. juli 1948. Dei fleste muslimane vart drivne bort og erstatta av kristne frå nabolandsbyar. Byen vart ofte undersøkt for folk som ikkje var registrerte i folketeljinga i november 1948. Den 8. januar 1949 var landsbybuarane frå I'billin del av ei gruppe på 128 menn, kvinner og barn som vart drivne bort og inn på Vestbreidda ved 'Ara. Byen vart verande i unntakstilstand fram til 1966.
Musikkgruppa United
United var ei norsk musikkgruppe som vart til for å delta i Melodi Grand Prix 2012 med songen «Little Bobbi». Gruppa var sett saman av Benedicte Adrian, Kristian Rønning, òg kjend som Sirius, og Haji Saleem.
Ørkensteinskvett
Ørkensteinskvett (Oenanthe deserti) er ein fugl i flugesnapparfamilien med utbreiing i Afrika og Asia. Ein vestleg populasjon hekkar nord for Sahara og på den nordlege Arabiske halvøya. Ein austleg populasjon lever i halvørken i Sentral-Asia og trekker sørover til Pakistan og Nordaust-Afrika vinterstid.
Skildring
Dette er ein insektetar, 14 til 15 centimeter i kroppslengd og vekt på 15 til 34 gram. Ein ganske kompakt steinskvett med stort hovud og kort hals og hale.
Vaksne hannar i sommardrakt er kontrastrike med svart strupe og kinn, kvit augebrynstripe, kvite skuldrer; hovud, hals og rygg og bryst er varmt sandfarga. Det svarte område på dekkfjørene av vengene er forlenga til det svarte kinnet. Hoer er langt bleikare enn hannar i hekkedrakta, manglar svarte område bortsett frå halen og flekker på vengene. Utanom hekkesesongen er hoa enda bleikare.
Vaksne av begge kjønn i første vinterdrakter er langt meir kontrastlause i lyse, gråbrune farger, bortsett frå halen og dei mørke nedre vengdekkarane. Unge hoer har òg ei lett augebrynstripe.
Ein finn denne arten i tørre habitat av stepper, ved grusvegar, i utkanten av ørken eller ved tørre, tynnt buskkledde elvebankar. På det indiske subkontinentet kan dei leve i opptil 5100 moh. Føda er virvellause dyr med mange variantar av edderkoppar og insekt inkludert maur på menyen. Dei kan òg ete litt frø.
Ørkensteinskvetten hekkar om våren med kull på 3-6, vanlegvis fire bleikblå, litt flekte egg i eit godt skjult reir laga av gras, mose og stenglar.
Ørkensteinskvetten inngår i slekta Oenanthe, som saman med raudstjertar, buskskvettar og svartstrupar dannar ei gruppe som nokre gongar blir kategorisert som underfamilie Saxicolinae. Tidlegare vart denne gruppa plassert i trastefamilien (Turdidae), men i dag er dei ofte plassert i flugesnapparfamilien (Muscicapidae). Underartar og utbreiing:
Ørkensteinskvett er ein vanleg streiffugl i Nordvest-Europa. I perioden frå år 2000 til 2020 finst det rapportert 25 godkjente observasjonar av ørkensteinskvett i Noreg, dei fleste i Agder og Rogaland.
Populasjonen er ikkje estimert og er trudd å vere stabil. Arten er klassifisert som globalt livskraftig.
Johan Ludvig Johannesen
Johan Ludvig Johannesen var ein norsk kommunearbeidar frå Lilleby i Borge i Østfold, stortingsmann for Arbeidarpartiet 1934-45.
Far hans arbeidde på sagbruk. Han tok sjølv til sagbruksarbeidar i Fredrikstad og Borge og var inn i mellom steinhoggar. Frå 1917 var han kommunearbeidar i Fredrikstad.
Megalópoli
Megalópoli (gresk Μεγαλόπολη) er ein distriktsby og ein kommune i periferieininga Arkadía i periferien Peloponnes i Hellas. Megalópoli ligg sørvest for Trípoli og grensar i søraust mot periferieininga Lakonía, i sørvest mot Messinía og i nordvest mot Ilía i periferien Vest-Hellas.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Ved folketeljinga i 2011 hadde kommunen 10 687 innbyggjarar, medan kommunaleininga Megalópoli hadde 7 890 og tettstaden med same namn 5 748 innbyggjarar.
Byar og tettstader
Dei største byane og tettstadene i kommunen er:
Rafsanjan fylke
Rafsanjan fylke (persisk شهرستان رفسنجان) er eit fylke i Kerman-provinsen i Iran. Det administrative senteret i fylket er Rafsanjan. I folketeljinga i 2006 var innbyggjartalet i fylket (inkludert delane av fylket som var skild ut for å danne Anar fylke) 291 417; og utanom desse delane som seinare vart fråskild var folketalet 259 863. Fylket er delt inn i fire distrikt (bakhsh): Sentral-distriktet, Nuq-distriktet, Koshkuiyeh-distriktet og Ferdows-distriktet. Fylket har dei fem byane Rafsanjan, Mes-e Sarcheshmeh, Bahreman, Koshkuiyeh og Safayyeh.
Sherratt Bay
Sherratt Bay er ei bukt mellom Cape Melville og Penguin Island på sørsida av King George Island i Sør-Shetlandsøyane. Bukta var kjend for og grovt kartlagd av selfangarar som arbeidde i området tidleg i 1820-åra. Ho vart namngjeven av United Kingdom Antarctic Place-Names Committee (UK-APC) i 1960 etter Richard Sherratt, kaptein på «Lady Trowbridge» frå Liverpool som forliste utanfor Cape Melville den 25. desember 1820. Sherratt fekk tida til å gå fram til han vart redda med å lage eit unøyaktig, men historisk interessant kart over Sør-Shetlandsøyane.
Sophie Wilmès
Sophie Wilmès er ein belgisk liberal politikar for Mouvement Réformateur som i oktober 2019 vart statsminister i Belgia etter Charles Michel. Ho vart dimed den fyrste kvinnelige føderale regjeringssjefen i Belgia. 1. oktober 2020 vart ho etterfølgd som statsminister av Alexander De Croo. Samstundes vart ho utanriksminister, også det som fyrste kvinne i Belgia.
Liv og virke
Wilmès studerte marknadsføring ved Institut des Hautes Études des Communications sociales. Ho arbeidde i eit konsulentfirma før ho gjekk inn i lokalpolitikken.
Lokalpolitisk har Wilmès hatt verv i Uccle/Ukkel og Sint-Genesius-Rode og på provinsnivå i Flamsk Brabant. Ho er medlem av det liberale partiet Mouvement Réformateur. Wilmès er tospråkleg.
I 2014 vart Wilmès medlem av det belgiske representantkammeret. Året etter, i 2015, var ho budsjett- og forvaltingsminister.
Då Charles Michel trekte seg som statsminister i samband med at han fekk vervet som president for Det europeiske rådet, vart Wilmès utpeika til etterfølgjaren hans. Ho vart den fyrste kvinnelege statsministeren i Belgia. Regjeringa hennar var et forretningsministerium i påvente av danninga av ei koalisjonsregjering. Den 1. oktober 2020 overtok Alexander De Croo som statsminister. Wilmès vart visestatsminister og utanriksminister i den nye regjeringa; den fyrste kvinna til å fylle utanriksministerposten i Belgia.
Kalush
Kalush er ei ukrainsk hiphopgruppe som vart skipa i 2019. Gruppa består av rapparen Oleh Psiuk, multiinstrumentalisten Ihor Didentsjuk og DJ MC Kilimmen. Didentsjuk er også medlem av det ukrainske elektro-folk-bandet Go_A. Bandet er kalla opp etter Kalusj, heimbyen til skiparen Oleh Psiuk.
Bakgrunn
Gruppa Kalush vart etablert av rapparen Oleh Psiuk i 2019, og han fekk med seg Ihor Didentsjuk og DJ MC Kilimmen. Gruppa gav ut sin fyrste singel og musikkvideo «Ne marynuj» (Не маринуй) på sin eigen YouTube-kanal 17. oktober 2019. Videoen var filma i gatene i Kalusj, og var laga av filmregissøren Delta Arthur.
I november 2019 gav Kalush ut sin andre musikkvideo, «Ty Gonysh». Det førte til at gruppa fekk ei avtale med det amerikanske hiphop-platemerket Def Jam Recordings, som igjen er ein del av Universal Music Group. Gruppa gav ut sitt debutalbum Hotin i februar 2021, og i juli same år kom oppfølgjaralbumet Jo-Jo (ЙО-ЙО) saman med rapparen Skofka.
Kalush Orchestra
I 2021 lanserte Kalush parallellprosjektet Kalush Orchestra. I motsetning til hovudgruppa, kombinerer Kalush Orchestra rap med folketonar og tradisjonell ukrainsk musikk. Kalush Orchestra består av dei tre medlemmane i Kalush og av multiinstrumentalistene Tymofij Muzytsjuk og Vitalij Duzjyk.
Vidbir og Eurovision Song Contest 2022
Den 12. februar 2022 deltok Kalush Orchestra i den ukrainske songtevlinga Vidbir 2022 med songen «Stefanija» (Стефанія). Dei vann telefonavrøystinga, men enda på andreplass samanlagt, bak vinnaren Alina Pasj. Som vinnar fekk ho oppdraget med å representere Ukraina i Eurovision Song Contest 2022 i Torino i Italia. Eit par dagar etter Vidbir 2022 valde Pasj å trekkje seg frå oppdraget, etter strid rundt ei vitjing ho hadde til Krimhalvøya i 2015. Den 22. februar 2022 kunngjorde den ukrainske ålmennringkastaren Suspilne at dei hadde vald Kalush Orchestra til å representere landet i Eurovision Song Contest.
Favorittstempel etter invasjonen
Berre to dagar etter kunngjeringa gjekk Russland til militært angrep på Ukraina. Invasjonen gjorde at songen og den ukrainske deltakinga i Eurovision fekk ekstra stor merksemd, og «Stefanija» gjekk rett til topps hos bookmakarane.
Den europeiske kringkastingsunionen utestengde samstundes Russland frå tevlinga, som del av dei omfattande sanksjonane mot russiske myndigheiter. Trass invasjonen og krigen vedtok Ukraina seg for å delta i Eurovision Song Contest 2022.
Sigeren i Eurovision Song Contest
I vekene fram mot Eurovision Song Contest var Kalush Orchestra og «Stefanija» soleklår favoritt til å vinne, og dei innfridde favorittstempelet. I finalen vann dei ein solid siger etter å ha fått rekordmange røyster frå tv-sjåarane. Heile 439 poeng fekk det ukrainske bidraget i finalen, og heile 28 land gav Ukraina 12 poeng. Dette var den tredje sigeren til Ukraina i Eurovision Song Contest.
Arlene Wilkes
Wilkes gjekk på ballettskule hos norske Jennifer Day i Port of Spain, og vart med Day til Noreg i 1982. Jennifer Day starta Carte Blanche i 1984 og Wilkes var med frå starten og ho foreslo òg namnet (frie hender). Før dette studerte ho eit år ved Statens balletthøgskole. Ho vart norsk statsborgar i 1990.
Wilkes dansa med Oslo Dance Ensemble frå starten i 1993, og til 2003.
Arlene Wilkes budde i Noreg til 2005 då ho returnerte til heimlandet, men kom tilbake til Oslo i 2009 for å spele Tanja i Mamma Mia på Folketeateret. Elles har ho spelt i Offshore i 1998. Eit par framferder i Melodi Grand Prix vart det òg i 2004 og 2006.
TGV
TGV eller Train à Grande Vitesse er det franske høgfartstoget. Det går både på spesialbygde linjer og på ordinære linjer. Den første ruta vart opna i 1981 mellom Paris og Lyon. Det er ei kontinuerleg utbygging av linjenettet som etter kvart vil knyte seg til høgfartsnettet i grannelanda.
Durian
Durian (Durio zibethinus) er ei tropisk frukt som veks på duriantreet frå kattostfamilien. Frukta blir også kalla stinkfrukt på grunn av den sterke lukta si.
Treet blir 20 meter høgt. Det høyrer heime på dei søraustasiatiske øyene, og blir dyrka fleire stader i tropane. Frukta er klubbeforma, har piggete skal og fruktkjøt som er gult eller kvitt og delt inn i seksjonar med 1–7 store frø i kvar. Fruktene er store som melonar og veg eit par kilo. Dei fell ned frå treet når dei er mogne, og det kan vera svært farleg å gå under trea i haustetida.
Durian kan etast rå eller kokt. Fruktkjøtet er illeluktande, men velsmakande. Lukta og smaken kan minna om hydrogensulfid, men ein kan venja seg til og setja stor pris på han. Fruktene er rike på sukker og stive.
Frøa kan ristast eller steikast.
Saul Bellow
Saul Bellow var ein canadisk-fødd amerikansk forfattar som i 1976 fekk Nobelprisen i litteratur «for den menneskelege forståinga og skarpsindige analysen av samtidskulturen som sameinast i kunsten hans.»  Kort tid før han fekk Nobelprisen, fekk han Pulitzerprisen for skjønnlitteratur for Humboldt's Gift (1975).
Liv
Solomon Bellows var son av ein jødisk immigrantfamilie frå St. Petersburg og det første språket han lærde var hebraisk. Han var fødd ved Montréal, men familien flytta til Chicago då han var ni år. Bellow sjølv og litteraturen hans var påverka av det aust-jødiske storbymiljøet han voks opp i.
Bellow tok Bachelorgraden i antropologi og sosiologi ved Northwestern University og arbeidde deretter ved University of Wisconsin, som journalist og tilslutt som universitetsprofessor i litteratur. Ein kort periode var han medarbeidar ved Encyclopædia Britannica. I dei tidlege verka sine sysla Bellow mykje med einskildmenneska sin einsemd i det profittfikserte amerikanske konsumsamfunnet.
Bellow var gift fem gonger, blant andre med matematikaren Alexandra Bell. Då han døydde etterlèt han seg tre søner og ei femårig dotter.
Virke
Hovudtema i verka til Bellow er situasjonen til mannlege, amerikanske, jødiske intellektuelle som kjempar seg fram i livet utan religiøse bindingar og som slit tungt i kjønnskampen. Hendingane utspelar seg særleg i New York og Chicago. Den eigne mindreverdskjensla gjorde Bellow kjenslevar for sosiale motsetnader; samstundes var han ein vaken diognostikar av kulturelle tendensar og endringar. I dei seine verka var hovudpersonane aktive menneske som meistra det skjebna hadde på lur for dei, og som verka inn på omgjevnaden.
Ifølgje forfattaren Philip Roth utgjorde Bellow og William Faulkner «ryggraden til den amerikanske 1900-tals-litteraturen.» Bellow fekk sitt litterære gjennombrot med den tragikomiske romanen Herzog (1964) som mange kritikarar held for å vere hans beste.
Oligodendrocyttmyelin-glykoprotein
Oligodendrocyttmyelin-glykoprotein (OMgp) er eit glykoprotein lenkja til glykosylfosfatidylinositol (GPI) og uttrykt i sentralneversystemet. GPI-delen ankrar proteinet i yta av sellemebranen. OMgp er sterkt glykosylert og har ein masse etter endring på 120 kilodalton. Før endring er det estimert til å ha ein masse på kring 46 kDa.
Brian Blade
Brian Blade er ein USA-amerikansk jazztrommeslagar, komponist, studiomusikar og songar-låtskrivar.
Oligodendrocyttmyelin-glykoprotein
Oligodendrocyttmyelin-glykoprotein kan binda seg til retikulon-4-reseptoren. I utrøyningar i sellekultur hemjar det utveksten av nevrittar frå nerveseller.
Brian Blade
I 1997 skipa Blade The Fellowship Band med pianisten Jon Cowherd, bassisten Chris Thomas, saksofonistane Myron Walden and Melvin Butler, gitaristen Jeff Parker og pedalsteelgitaristen Dave Easley.
Oligodendrocyttmyelin-glykoprotein
Oligodendrocyttmyelin-glykoprotein vert laga av både oligodendrocyttar og nerveseller. Det vert koda for av OMG-genet, som ligg inne i eit stort intron for NF1-genet. OMG-genet finst vantar hjå ein del strålefinnefiskar (til dømes hjå torsk; det finst hjå sebrafisk), men finst hjå amfibium, reptil, fuglar og mange pattedyr. Difor ser det ut til at oligodendrocyttmyelin-glykoproteinet kom til samstundes med myelin.
Brian Blade
I 2009 gav Blade ut Mama Rosa, det første albumet sitt som singer-songwriter.
Minimum-Maximum
Minimum-Maximum er det første offisielle konsertalbumet av Kraftwerk, gjeve ut i juni 2005, nesten 35 år etter gruppa heldt den første konserten sin. Det består av to CD-plater og inneheld songar frå verdsturneen deira i 2004 med konsertar i Warszawa, Moskva, Berlin, London, Budapest, Tallinn, Riga, Tokyo og San Francisco.
Som mange av studioalbuma deira, vart Minimum-Maximum gjeve ut i to språkversjonar: tysk og engelsk. Men av dei 23 songane på albumet var det berre innspelingane av «The Model», «Radioactivity», «Trans-Europe Express»/«Metal on Metal», «Computer World», «Pocket Calculator» og «The Robots» som finst i forskjellige versjonar. Albumtittelen, som er ein del av teksten til «Elektro Kardiogramm» (som berre finst på den engelskspråklege versjonen), er den same for både den tyske og engelske versjonen.
Albumet vart òg gjeve ut som ein dobbel DVD med kringlyd i desember 2005.
Songen «Planet of Visions», er ein omarbeidd versjon av songen «Expo 2000», basert på ein miks frå 2001 av Underground Resistance.
Minimum-Maximum vart nominert til ein Grammy-pris for beste electronica/dance-album i 2006.
Kjelder
}}
Tarim-distriktet
Tarim-distriktet er eit distrikt i Hadhramaut guvernement i Jemen. I 2003 hadde distriktet eit folketal på 100 617 innbyggjarar.
Barclay Bay
Barclay Bay er ei bukt som ligg mellom Cape Shirreff og Essex Point på nordsida av Livingston Island i Sør-Shetlandsøyane. Namnet finst på eit kart frå 1825 av ein britiske selfangstekspedisjon under James Weddell.
Kjersti Anfinnsen
Kjersti Anfinnsen er ein norsk forfattar og tannlækjar.
Anfinnsen har teke forfattarstudiet ved Universitetet i Tromsø, og debuterte i 2012 med romanen Det var grønt. Ho er busett i Oslo.
Hengsenga
Hengsenga eller Hengsengen er eit gardstun på Bygdøy i Oslo med flere bygningar rundt eit tun. Hovudbygninga er ein rødmalt sveitservilla frå 1848–49. Hengsenga er ein del av Bygdøy Kongsgård. Sveitservillaen kan vere teikna av enten Hans Ditlev Franciscus von Linstow eller Johan Henrik Nebelong.
Garden var tidlegare ei løkke i privat eige. Oscar II kjøpte ho i 1880 og innlemma ho i Kongsgården.
Thamud-distriktet
Thamud-distriktet er eit distrikt i Hadhramaut guvernement i Jemen. I 2003 hadde distriktet eit folketal på 4 402 innbyggjarar.
Veet på Ranheim
Veet på Ranheim er ei nemning for restar og spor etter eit førkristent ve, ei kultisk innretning, som vart funne under arkeologiske utgravingar i 2010 på eit jorde på Ranheim i Trondheim der det skulle byggjast bustadblokker. Det kom då for dagen ein oppbygd innretning av stein som vart tolka som ei horg, spor og rester i grunnen etter loddrette stolper som har høyrd til ein liten bygning som vart tolka som eit hòv som hadde vorte fjerna den gongen då det vart slutt å nytte seg av veet, og dessutan låge steingjerde som ein meinte kunne ha markert ein veg for kultiske opptog mellom veet og sjøen.
Av di laget med mold som låg over restane etter veet var så tjukt, og horga dessuten var dekt av eit lag med naturstein i blåleire, kom ein til at dei som hadde nytta veet hadde sjølv skjult restane med jord og leire då dei i si tid hadde vorte tvungne til å reise frå distriktet. Dei hadde då fyrst fjerna og truleg teke med seg sjølve hovet med gudebileta og anna inventar, slik det går fram av at stolpane til hòvet hadde vorte dregne opp or grunnen.
Hòvet hadde hatt ein rektangulær grunnplan på 5,3 x 4,5 meter med ei stolpe i kvart hjørne og to stolper i kvar av dei fire veggane, i ein innbyrdes fråstand mellom stolpene på om lag 1,8 meter. Spora etter stolpene viste at de hadde vore kraftige, og dette tyder på at bygningen har vore høg. Det var ikkje rester etter eldstad i bygningen. Attmed bygningen var det spor etter fire hjørnestolper i et kvadrat på 2,5 x 2,5 meter etter ein annan konstruksjon i tre.
Dei låge steingjerda kan ha market ein prosesjonsveg i om lag 15 meters breidd i retninga aust-vest. Vegen peikar mot hovet, og kan ha danna samband mellom veet og eit lågare område som i jarnalderen kan ha hatt kontakt med sjøen ved at vasstanden var høgare då enn i notida. Den nordre av desse to låge steingjerda hadde sitt nedre utgangspunkt i ein stor, jordfast stein.
Antony de Ávila
Antony de Ávila Charris er ein colombiansk tidlegare fotballspelar som er mest kjend for sine to periodar i América de Cali. Han er tidenes toppskårar for klubben med sine 203 mål. Han skåra òg 29 mål i Copa Libertadores.
Belovisjte
Belovisjte (makedonsk Беловиште, albansk Turçan i Madh) er ein landsby i kommunen Gostivar i regionen Polog i Nord-Makedonia.
Busetnaden hadde 2 267 innbyggjarar ved folketeljinga i 2002.
Ravar fylke
Ravar fylke (persisk شهرستان راور, òg Rāvar) er eit fylke i Kerman-provinsen i Iran. Det administrative senteret i Ravar fylke er Ravar. I folketeljinga i 2006 var innbyggjartalet i fylket 38 539. Fylket er delt inn i to distrikt (bakhsh): Sentral-distriktet og Kuhsaran-distriktet. Fylket har dei to byane Ravar og Hojedk.
Brunow Bay
Brunow Bay er ei 2,33 km brei bukt som trengjer 1,5 km søraustsida av Livingston Island i Sør-Shetlandsøyane i Antarktis. Bukta går inn mellom Samuel Point og Vazov Point, og i nordvest ligg enden av Macybreen.
Vika vart namngjeven av UK-APC i 1958 etter Benjamin J. Brunow, kaptein på skonnerten «Henry», ein av båtane til James Byers frå New York som vitja Sør-Shetlandsøyane i 1820-21, og som opererte frå Yankee Harbor på Greenwich Island i nærleiken.
Rigan fylke
Rigan fylke (persisk شهرستان ریگان) er eit fylke i Kerman-provinsen i Iran. Det administrative senteret i fylket er Mohammadabad. Det vart utskild frå Bam fylke i 2009. I folketeljinga i 2006 var innbyggjartalet i fylket 53 059. Fylket er delt inn i to distrikt (bakhsh): Sentral-distriktet og Gonbaki-distriktet. Fylket har dei to byane Mohammadabad og Mohammadabad-e Gonbaki.
False Bay på Livingston Island
False Bay er ei bukt som ligg mellom Barnard Point og Miers Bluff på sørsida av Livingston Island i Sør-Shetlandsøyane i Antarktis. Ho vart truleg først vitja og kartlagd av kaptein Nathaniel Palmer i november 1820, og vart truleg gjeve dette namnet fordi vika kunne forvekslast med den nærliggande South Bay, der Johnsons Dock vart vitja av tidlege selfangarar.
Bek
Bek er eit reststoff som vert att etter destillasjon av ulike organiske stoff. Ein får ulike typar bek alt etter kva som vert destillert. Ein kan til dømes få  tretjørebek, steinkolbek eller petroleumbek.
Tretjørebek vert brukt når ein kalfatrar nata i huda eller på dekk av eit fartøy.
Bekatråd som har vorte brukt av skomakarar er og beka med tretjørebek. Bek til dette bruk kan ein lage ved å koke inn tretjøre, og setje til sauetalg. For kvar liter tjøre ein kokar, set ein til 100-150 gram talg. Tjøren må innkokast til om lag ein tredel før talga vert tilsett.
Daidalos
Daidalos (gresk skrift Δαίδαλος, med tydinga 'kunnig' eller 'slu handverkar'; etruskisk Taitale) var ein dugeleg handverkar og kunstnar i gresk mytologi. Han var far til Ikaros og Iapyx, og onkel til Perdix. Daidalos er særleg kjend frå soga der han var fanga på Kreta saman med sonen Ikaros, men flykta ved hjelp av venger som han sjølv hadde laga av fjører og voks. Men sonen flaug for nær sola, og voksen på vengene smelta slik at han fall i havet og drukna.
Familie
Atenarane overtok den kretiske Daidalos og meinte han var fødd i Aten som soneson av kong Erechteus som flykta til Kreta etter å ha drepe nevøen sin. Med tida blei det lagt til andre forteljingar om Daidalos. På 1800-talet kombinerte den amerikanske forfattaren Thomas Bulfinch desse saman til eiy enkelt synoptisk syn på materiala som Andrew Stewart har karakterisert som eit «historisk uregjerlig samansurium av ‘bevis’, tungt samanføyd med atensk kulturell sjåvinisme.»
Labyrinten
Daidalos er først nemnt av Homer som skaparen av ein brei danseplass for Ariadne. Han konstruerte òg labyrinten på Kreta der uhyret Minotauros, som var des menneske og dels okse, blei halden. I forteljinga om labyrinten som grekarane fortalde blei den athenske helten Thesevs utfordra til å drepa Minotauros, og fann vegen gjennom labyrinten ved hjelp av Ariadnes tråd.
Eit tidleg bilete av ein Daidalos med venger opptredde først på ein etruskisk kopp ein gong rundt 630 f.Kr. og blei funnen ved Cerveteri (i antikken kalla Caere). Den venga figuren nemnd som Taitale opptrår på den eine sida av koppen, og på den andre sida er Metaia (greske Medeia). Den etruskiske koppen viser at segna om Daidalos var velkjend i vest.
Daidalos og Perdix
Daidalos var så stolt av kva han hadde oppnådd at han ikkje kunne utstå tanken på ein rival. Systera hans hadde plassert sonen sin, namngjeve ulikt som Perdix, Talos, eller Kalos, hjå han for å få opplæring i dei mekaniske kunstane. Guten var gåverik, og viste imponerande prov på kløk. Ein gong då han gjekk langs kysten plukka han opp ryggrada til ein fisk, og i følgje Ovid, etterlikna han henne. Han tok eit jarnstykke og skar hakk på langs kanten, og fann slik opp saga. Han la to jarnstykke saman, klinka dei saman i den eine enden og gjorde dei to andre endane spisse, og slik fann han opp kompasset.
For brotsverket sitt blei Daidalos dømd og forvist. For å alltid minnast forræderiet hans, merka Athene han med biletet av ein fugl slik at han aldri skulle gløyma synda han hadde gjort.
Daidalos og Ikaros
Den mest kjende litterære forteljinga som fortel om vengene til Daidalos er av seint opphav og kjem frå den romerske forfattaren Ovid. Boka hans Metamorfoser fortel at Daidalos blei stengd inne i eit tårn for å hindra at kunnskapen hans om labyrinten skulle bli kjend for andre. Han kunne ikkje forlata Kreta sjøvegen då kongen heldt streng vakt over alle skip, og ikkje tillét nokon å segla utan at dei var blitt nøye gjennomsøkt. Sidan kong Minos kontrollerte vegane over land og hav, byrja Daidalos å konstruera venger for seg sjølv og sonen sin Ikaros. Han knytte fjører saman midt på med trådar og festa dei i enden med voks slik at dei til saman blei lik vengene til ein fugl. Då arbeidet var gjort, slo han med vengene og fann seg sjølv svevande oppover og hengde ventande og balanserande i lufta. Deretter utstyrte han sonen på same viset og lærte han korleis han kunne fly. Då begge var klare til å ta av, åtvara han sonen om å ikkje fly for høgt ettersom varmen frå sola då ville smelta voksen, og heller ikkje for lågt då skummet i havet ville gjera fjørene blaute.
Sicilia
Daidalos skal ha kome trygt til Sicilia i vest, og kom inn under vern av kong Kokalos av Kamikos på sørkysten av øya. Der bygde han eit tempel til Apollon, og hengde opp vengene sine som eit offer til guden. I ein variantfrå Vergil flaug Daidalos i staden til byen Kumae i Italia, og grunnla eit tempel der i staden for på Sicilia. Lenge seinare møtte helten til Vergil, Aineias, dei skulpterte gulldørene til tempelet.
I mellomtida søkte Minos etter Daidalos ved å reisa frå by til by og leggja fram ei gåte. Han presenterte eit spiralskjel og spurde om nokon kunne trekkja ein tråd gjennom det. Då han nådde fram til Kamikos, og kom med den same oppgåva, visste kong Kokalos at Daidalos ville vera i stand til å løysa gåta. Han sende bod etter den gamle mannen, som knytte tråden til ein maur som blei lokka av ein drope honning i den eine enden til å gå gjennom skjelet og trekkja tråden etter seg. Minos visste då at Daidalos var ved hoffet til Kokalos og forlangte å få han utlevert. Kong Kokalos greidde å overtyda Minos om at han først måtte ta eit bad, og der blei han drepen av døtrene til kongen. I ein del versjonar er det Daidalos sjølv som heller varmt vann over Minos før han drep han.
Dess anekdotane er likevel litterære og av sein dato. I opphavsmytane til den greske kolonien Gela, som blei grunnlagd på 680-talet f.Kr. på sørvestkysten av Sicilia, finst det ein tradisjon at grekarane hadde teke kultbileta som var utarbeidde av Daidalos frå sikanarar, den opphavlege ikkje-greske folkesetnaden der.
Oppfinnaren
Slike anekdotiske detaljar som desse var utbroderingar av Daidalos sitt omdøme som oppfinnar innan mange kunstartar. I Naturalis Historia av Plinius den eldre er han kreditert som opphavsmann til snikkaryrket, «og med den saga, øksa, loddesnor, drillen, limet og gelatin» (fiskelim). Geografen Pausanias har i omtalen sin av reiser rundt i Hellas tilskrive Daidalos ei rekkje arkaiske kultfigurar gjort i tre (sjå Xoanon) som imponerte han: «Alle desse arbeida til denne kunstnaren, om enn noko underlege å sjå på, hadde uansett eit strøk av det guddommelege i seg.»
Daidalos gav namnet sitt, eponymt, til greske handverkarar eller oppfinnarar, og til mange greske anordningar som representerte fingernem dugleik. Ved Plataiai blei det halde ein festival, daedala, der det blei reist eit mellombels alter av tre, og ein skulpturelt utforma eit eiketre og kledde det i brudedrakt. Det blei frakta i vogn, med ei kvinne som symboliserte brudejente. Skulpturen blei kalla daedale.
I den seinare romantiske perioden på byrjinga av 1800-talet blei Daidalos fremja som den klassiske kunstnaren i form av den dugelege, vaksne handverkaren, medan Ikaros symboliserte den romantiske kunstnaren, den uimotsagte prototypen av ein klassisk kunstnar med ein heftig, lidenskapeleg og opprørsk natur, med si utfordring og trass mot formelle estetiske og sosiale konvensjonar, som til sist kan visa seg å vera sjølvdestruktivt. Den litterære figuren Stephen Dedalus i James Joyces Portrett av kunstneren som en ung mann (1916) framstiller det framtidige kunstnar-eget hans som «en bevinget form som flyr over bølgene [...] en hauklignende mann flyr mot solen over havet, en spådom av slutten han hadde blitt født for å tjene.»
Carlos Valderrama
Carlos Valderrama var ein typisk playmaker og tilretteleggjar for medspelarane sine. Han var god til å halde på ballen, og hadde eit fantastisk blikk for spelet. Han spelte 111 landskampar for Colombia, noko som er rekorden for tal landskampar og han skåra 11 mål. Han var kaptein på landslaget under VM-sluttspelene i 1990, 1994 og 1998.
Thula-distriktet
Thula-distriktet  er eit distrikt i 'Amran guvernement i Jemen. I 2003 hadde distriktet eit folketal på 40 971 innbyggjarar.
Górtyna i Arkadía
Górtyna (gresk Γόρτυνα) er ein tidlegare kommune i periferieininga Arkadía i periferien Peloponnes i Hellas. Górtyna inngår frå 2011 som ei kommunaleining i kommunen Megalópoli.
Zdunje
Zdunje (makedonsk Здуње; albansk Zdunjë; kommunen Gostivar i regionen Polog i Nord-Makedonia.
Busetnaden hadde 2 140 innbyggjarar ved folketeljinga i 2002.
Michael Neumayer
Michael Neumayer er ein tysk skihoppar frå Bad Reichenhall i Bayern. Mellom 2005 og 2011 vann han to sølvmedaljar og to bronsemedaljar i laghopping for Tyskland i fire ulike internasjonale meisterskap.
Aktiv
I nyttårsrennet 2008 i den tysk-austerrikske hoppveka i Garmisch-Partenkirchen oppnådde Neumayer med ein tredjeplass si fyrste pallplassering i eit verdscuprenn. Samanlagt i hoppveka vart han også nummer tre, bakom vinnaren Janne Ahonen frå Finland og Thomas Morgenstern frå Austerrike. Neumayer vart også nummer tre i eit verdscuprenn i Willingen i byrjinga av februar 2010. To veker seinare var han på Tysklands lag som i Vancouver fekk OL-sølv i laghopping, få poeng føre Noreg på bronseplass. For Tyskland stilte Neumayer, Andreas Wank, Martin Schmitt og Michael Uhrmann.
Neumayer og Tyskland vart så nummer tre og bronsevinnarar i laghopping i normalbakken under ski-VM 2011 i Oslo. Som i olympiaden året i førevegen var Schmitt og Uhrmann med på medaljelaget, medan Severin Freund var ny. Neumayer fekk si aller beste plassering i eit verdscuprenn då han i januar 2013 i Vikersundbakken sette tysk rekord med 231 meter og vart nummer to. Verdsmeisteren i skiflyging, Robert Kranjec frå Slovenia, vann rennet.